66. ΑΝΑΓΚ. ΝΟΜΟΣ υπ’ αριθ. 34 της 18/21 Ιουν. 1967 (ΦΕΚ Α΄ 104)  Περί εξυγιάνσεως του Σώματος της Αστυνομίας Πόλεων.  Άρθρ.1.-Ι.Αστυνομικοί υπάλληλοι από του βαθμού του Αρχηγού μέχρι και του αστυφύλακος, συμπεριλαμβανομένων των μαθητευομένων αστυφυλάκων, των Υγειονομικών Αξιωματικών, Αστυκτηνιάτρων και Χημικού Αξιωματικού της Αστυνομίας Πόλεων, απολύονται κατά τους ορισμούς του παρόντος. ΙΙ.Ως λόγοι απολύσεως ορίζονται δια άπαντας τους αστυνομικούς υπαλλήλους, εκτός των υπό του Νόμου οριζομένων, η ασυμβίβαστος διαγωγή προς την ανατεθειμένην αυτοίς υπηρεσίαν, ιδία δε η ανάμιξις εις πολιτικάς διενέξεις ή και η εκ των πολιτικών πεποιθήσεων μεροληπτική άσκησις των καθηκόντων των, η υπηρεσιακή ανεπάρκεια περί την εκτέλεσιν των καθηκόντων των ή η μειωμένη ικανότης. Άρθρ.2.-Ι.Ο Αρχηγός της Αστυνομίας Πόλεων και οι Αστυνομικοί Διευθυνταί α΄ τάξεως απολύονται δια Β.Δ/τος, εκδιδομένου, τη προτάσει του Υπουργού Δημοσίας Τάξεως, εντός μηνός από της ισχύος του παρόντος, μετά σύμφωνον γνώμην του Υπουργικού Συμβουλίου. ΙΙ.Οι Αστυνομικοί Διευθυνταί β΄ τάξεως και οι Αστυνόμοι α΄ και β΄ τάξεως απολύονται δια Β.Δ/τος, εκδιδομένου, τη προτάσει του Υπουργού Δημοσίας Τάξεως, εντός δύο μηνών από της ισχύος του παρόντος, μετά σύμφωνον γνώμην Συμβουλίου, αποτελουμένου εκ του Αρχηγού της Αστυνομίας Πόλεων, ως Προέδρου, ενός Εφέτου, οριζομένου μετά του αναπληρωτού τούτου υπό του Υπουργού Δικαιοσύνης και τριών Αστυνομικών Δ/ντών α΄ τάξεως, οριζομένων, μεθ’ ενός κοινού αναπληρωτού δι’ αποφάσεως του Υπουργού Δημοσίας Τάξεως, μη δημοσιευομένης εις την Εφημερίδα της Κυβερνήσεως. ΙΙΙ.Οι λοιποί αστυνομικοί υπάλληλοι απολύονται δι’ αποφάσεως του Υπουργού Δημοσίας  Τάξεως, εκδιδομένης εντός τριών μηνών από  της ισχύος του παρόντος μετά σύμφωνον  γνώμην  Συμβουλίου, αποτελουμένου  εξ ενός Εφέ-   (Αντί της σελ. 90,09 (β) Σελ.90,09 (γ) 323-001  Οργανικοί Νόμοι 4.ΑΑ.α.65-66   1220 του, ως Προέδρου, οριζομένου μετά του αναπληρωτού τούτου υπό του Υπουργού Δικαιοσύνης και δύο Αστυνομικών Διευθυντών α΄ ή β΄ τάξεως, οριζομένων μεθ’ ενός κοινού αναπληρωτού, δι’ αποφάσεως του Υπουργού Δημοσίας Τάξεως, μη δημοσιευομένης εις την Εφημερίδα της Κυβερνήσεως. Η προθεσμία της παρούσης και της προηγουμένης παραγράφου δύναται να παραταθή επί ένα εισέτι μήνα δια Β.Δ/τος, εκδιδομένου τη προτάσει του Υπουργού Δημοσίας Τάξεως. Άρθρ.3.-Η λύσις της υπαλληλικής σχέσεως επέρχεται από της εις τον απολυόμενον κοινοποιήσεως του περί απολύσεως Β.Δ/τος ή Υπουργικής αποφάσεως, ήτις λογίζεται γενομένη μετά πέντε ημέρας από της δημοσιεύσεως της περί απολύσεως πράξεως εις την Εφημερίδα της Κυβερνήσεως, αν δεν προκύπτη προγενεστέρα κοινοποίησις. Άρθρ.4.-Οι κατά τας διατάξεις του παρόντος απολυόμενοι λαμβάνουσιν επί τρίμηνον πλήρεις τας αποδοχάς του τελευταίου προ της απολύσεως μηνός, συνταξιοδοτούμενοι περαιτέρω κατά τας κειμένας διατάξεις. Οι δι’ οιονδήποτε λόγον μη δικαιούμενοι συντάξεως λαμβάνουσιν επί έν εισέτι τρίμηνον τας ως άνω αποδοχάς των, μη δικαιούμενοι ετέρας τινός αποζημιώσεως εκ του Δημοσίου Ταμείου. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   